L’Ajuntament de Carcaixent treballa des del dijous passat en tornar l’aigua al Barranc de Barxeta.
26 de Septiembre de 2019

Carcaixent

A conseqüència de les fortes pluges que Carcaixent ha patit durant les passades setmanes, els tècnics municipals de l’Ajuntament van detectar que s’havia produït un trencament en la séquia comuna que estava produint que el Barranc de Barxeta estiguera pràcticament sec.

El passat divendres, l’Ajuntament va contactar amb la Confederació Hidrogràfica del Xúquer per comunicar-los el problema i s’activaren tots els procediments per ficar-li solució. S’espera que l’aigua puga tornar al Barranc de Barxeta durant els pròxims dies quan finalitzen les obres de reparació de la séquia comuna que la Comunitat de Regants està realitzant a contrarellotge.

Des de les Regidories d’Agricultura i Medi Ambient s’està fent un seguiment de la situació per tal de poder conèixer de primera mà com avancen les obres.